**HOZZÁJÁRULÓ NYILATKOZAT**

* **személyes adatok kezeléséhez a Nemzeti Közszolgálati Egyetem Sportösztöndíjára való jelentkezéshez, amennyiben a felvételiző paralimpiai versenyrendszerben igazolt versenyző –**

**Alulírott**, ………………………………………………………………………………………. ezúton a GDPR[[1]](#footnote-1) 9. cikk 2) pont (1) bekezdés a) alpontja alapján **önkéntesen hozzájárulok,** **hogy** a Nemzeti Közszolgálati Egyetem(cím: 1083 Budapest, Ludovika tér 2.; adószám: 15795719-2-51, képviselő: Dr. Deli Gergely, a rektor, adatvédelmi tisztviselő: Dr. Kincses Adrienn Bernadett, adatvédelmi tisztviselő elérhetősége: adatvedelem@uni-nke.hu, tel.: +36 1 432 9000/29833, adatgazda szervezeti egység kapcsolattartója: Némedi Tamás, referens, NKE Campus Főigazgatóság Vagyonhasznosítási és Sportiroda, elérhetősége: Nemedi.Tamas@uni-nke.hu); mint **adatkezelő, a különleges adatok kategóriájába tartozó személyes adataimat** **a** **Nemzeti Közszolgálati Egyetem** (a továbbiakban: Egyetem) **Sportösztöndíjával kapcsolatban, a pályázati anyag elbírálhatóságához szükséges igazolásoknak a kezelése, és azok megkérése** **céljából az alábbiakban meghatározottak szerint kezelje.**

1. **Tájékoztatás az Egyetem által meghirdetett NKE Sportösztöndíj pályázati eljárása során megvalósuló adatkezeléssel összefüggésben**

|  |  |  |
| --- | --- | --- |
| **Érintettek kategóriái**  | **Címzettek kategóriái**  | **Adatszolgáltatás elmaradásának a következménye** |
| A 2023. évi általános felsőoktatási felvételi eljárásban az államilag támogatott, az államtudományi képzési területhez tartozó nappali és levelezős munkarendű alapképzésre jelentkező **paralimpiai versenyrendszerben** sportoló, aki a 35. életévét nem töltötte be és megfelel a pályázati kiírás II. pontjában meghatározott kritériumoknak (a továbbiakban: Pályázó). | * Oktatási- rektorhelyettes,
* Campus Főigazgató,
* Sportiroda vezetője,
* Pályázó által megjelölt képzés gondozásáért felelős kar dékánja,
* illetékes testnevelési tanszék vagy központ vezetője, Egyetemi Hallgatói Önkormányzat, titkársági, adminisztratív feladatok ellátására a Campus Igazgatóság által kijelölt személy, az Adatkezelő azon foglalkoztatottja, aki, vagy akik jogosultak a pályázati anyag megismerésére,
* Oktatási Hivatal, csak a nyertes Pályázó esetén.
 | Az adatszolgáltatás a pályázat sikeres benyújtásához szükséges. A pályázat nem bírálható el a szükséges igazolások hiányában. Az adatszolgáltatás elmaradása az Egyetemre történő felvételi eljárást nem befolyásolja. |
|
|

1. **Harmadik országba történő adattovábbítás a pályázattal összefüggésben nem történik.**
2. **Adatkezelés időtartama:**

**Nyertes pályázat esetén**: a nyertes Pályázókkal az Adatkezelő ösztöndíjszerződést köt, erre tekintettel az abban meghatározott időtartam lejártától számítva az Nftv.–ben előírt hallgatókra vonatkozó adattárolási időtartamig, ami 80 év.

**Nem nyertes pályázat esetén**: a döntés közlésétől számított, jogorvoslatra nyitva álló 15 napos időtartam.

1. **Az adatok védelme**

Az Egyetem a tudomány és technológia állása, a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

Az Egyetem észszerű mértékű fizikai, műszaki és szervezeti biztonsági intézkedéseket alkalmaz az érintetti adatok védelmére, különösen azoknak a véletlen, illetéktelen, törvénytelen megsemmisítése, elvesztése, megváltoztatása, továbbadása, felhasználása, elérése vagy feldolgozása ellen. Az adatokhoz korlátozott a hozzáférés, jelszavas védelem működik.

Az Egyetem rendelkezik a személyes és közérdekű adatok védelméről, biztonságáról szóló szabályzattal, valamint Informatikai Biztonsági Szabályzattal.

Az Adatkezelő biztosítja, hogy a pályázati anyaghoz kizárólag a megismerésre jogosult személy férjen hozzá.

1. **Automatizált adatkezelés (beleértve a profilalkotást)**

Automatizált adatkezelésen alapuló döntéshozatal az Egyetemen nem történik.

1. **Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet a jelen pontban meghatározott elérhetőségeken bármikor megtehet.

Az érintett kérelmezheti a rá vonatkozó

1. *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. *személyes adatok helyesbítését* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
3. *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő kötelezettsége, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; jogszabály által előírt adatkezelés esetén törlési kérelem nem teljesíthető) (GDPR 17. cikk),
4. *személyes adatok kezelésének* *korlátozását* (az érintett jogosult arra, hogy kérésére az Adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. *személyes adatok adathordozhatósághoz való jogának érvényesítését* (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
6. *személyes adatai kezelésének megtiltását* (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk),
7. a tárgyi *hozzájáruló nyilatkozatának a visszavonását*; a hozzájárulását az adatvedelem@uni-nke.hu e-mail címre küldött levelében bármikor visszavonhatja, e visszavonás nem érinti a visszavonás előtt hozzájárulás alapján végzett adatkezelés jogszerűségét.

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható).

Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11. 1363 Budapest Pf.9. , tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is fordulhat.

Kelt: .......................................………

 ……………………………………………

 érintett saját kezű aláírása

Készült 2 példányban:

1. példány az Adatkezelőnél,

2. példány az Érintettnél marad.

1. GDPR: General Data Protection Regulation, az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet). [↑](#footnote-ref-1)